b'\n_START_ARTICLE_\nEnghave Brygge\n_START_PARAGRAPH_\nEnghave Brygge er et omr\xc3\xa5de i K\xc3\xb8benhavns Sydhavn som er under kraftigt udvikling. _NEWLINE_Det afgr\xc3\xa6nses af Havneholmen (T\xc3\xb8mmergravskanalen), Vasbygade, Frederiks Brygge (Belvederekanalen), Teglholmen (Frederiksholmsl\xc3\xb8bet) og K\xc3\xb8benhavns Havn (Islands Brygge). _NEWLINE_Politisk er omr\xc3\xa5det er en del af det administrative gr\xc3\xa6nser for bydelen Vesterbro, som repr\xc3\xa6senters af Vesterbro Lokaludvalg .\n_START_SECTION_\nHistorie\n_START_PARAGRAPH_\nI 1903 blev der anlagt en godt to km lang sp\xc3\xa6red\xc3\xa6mning mellem Sj\xc3\xa6lland og Amager med en sluse, beregnet til regulering af vandgennemstr\xc3\xb8mningen og med passagemuglighed for sm\xc3\xa5skibsfarten. Der blev over en del \xc3\xa5r anlagt en r\xc3\xa6kke havne ved opfyldning af Kalvebod Strand, og ved benyttelse af de gamle ler- og kalkgrave. S\xc3\xa5ledes blev Enghave Brygge til i 1906-07 (og Teglv\xc3\xa6rkshavnen i 1916-22, og i 1918-22 kom Teglholmen).  _NEWLINE_I 1916-1920 blev H.C. \xc3\x98rstedsv\xc3\xa6rket opf\xc3\xb8rt af K\xc3\xb8benhavns Kommune. Fra 1920 til 1994 var v\xc3\xa6rket kulfyret. I dag er det bygget om til naturgas og fungerer som et moderne kraftvarmev\xc3\xa6rk, der leverer fjernvarme til Stork\xc3\xb8benhavn. Kulturstyrelsen har i 2007 udpeget H. C. \xc3\x98rstedv\xc3\xa6rket som et af de 25 nationale industriminder, som illustrerer den danske industrihistorie i perioden 1840-1970. I forbindelse med v\xc3\xa6rket ligger museet DieselHouse, opf\xc3\xb8rt af MAN B&W Diesel. DieselHouse rummer en dieselmotor p\xc3\xa5 22.500 hestekr\xc3\xa6fter fra 1932. Motoren var frem til 1960\xe2\x80\x99erne verdens st\xc3\xb8rste dieselmotor. _NEWLINE_I 1920 blev et bindingsv\xc3\xa6rkshus etableret, som senere var hovedbygning for Uniscrap A/S. Der blev h\xc3\xa5ndteret det tunge affald, som lokalindustrien produceret. Huset er bevaringsv\xc3\xa6rdig. _NEWLINE_I 1941 inviede K\xc3\xb8benhavns Roklub deres nuv\xc3\xa6rende b\xc3\xa5dhus p\xc3\xa5 Enghave Brygge. _NEWLINE_Omr\xc3\xa5det var pr\xc3\xa6get af industri og lagerhaller og meget af omr\xc3\xa5det blev forladt i slutning af det \xc3\xa5rhundrede. _NEWLINE_H.C. \xc3\x98rstedsv\xc3\xa6rkets gamle kulplads langs med havnekanten har siden 1999 v\xc3\xa6ret et epicenter for graffiti i K\xc3\xb8benhavn. I mods\xc3\xa6tning til stort set resten af byen var gadekunsten her tolereret, og derfor udviklede den 170 meter lang mur sig hurtigt til et \xc3\xa6gte Hall of Fame \xe2\x80\x93 graffitisprog for et st\xc3\xb8rre forladt industriomr\xc3\xa5de overtaget af sprayd\xc3\xa5sekulturens farver, former og figurer.\n_START_SECTION_\nMasterplan\n_START_PARAGRAPH_\nI 2002 vedtog K\xc3\xb8benhavns Kommune en helhedsplan for hele Sydhavnen som indebar at noget af havnen skulle fyldes op for at bygge boliger mens der til geng\xc3\xa6ld skulle udgraves kanaler svarende til det vandareal som blev udbygget i havnen. Der var modstand fra lokale kr\xc3\xa6fter og vise interesseorganisationer, men der endeligt blev godkendt en lokalplan for Enghave Brygge i 2014. _NEWLINE_M\xc3\xa5let er udvikling af 2.600 boliger samt 1.600 arbejdspladser, fordelt p\xc3\xa5 erhverv der b\xc3\xa5de er service samt kontororienteret. En gennemg\xc3\xa5ende karr\xc3\xa9struktur p\xc3\xa5 11 bolig\xc3\xb8er omgivet af kanaler skal skabe en karakteristisk bydel med n\xc3\xa6rkontakt til vandet. En bolig- og erhvervsbebyggelse langs den omlagte Landvindingsgade og et gr\xc3\xb8nt omr\xc3\xa5de danner overgangen til H. C. \xc3\x98rstedv\xc3\xa6rkets arealer. Rygraden i bydelen er den 700 meter lange Enghave Kanal, der med sit kurvede forl\xc3\xb8b er en moderne reference til Christianshavns Kanal. Masterplan for hele omr\xc3\xa5det er lavet af Gr\xc3\xb6ning Arkitekter, som ogs\xc3\xa5 har tegnet tre bolig\xc3\xb8er, mens resten er tegnet alene eller i samabejde med Danielsen Architecture og Juul | Frost Arkitekter.\n_START_SECTION_\nUdvikling\n_START_PARAGRAPH_\nF\xc3\xb8rste etape af det nye Enghave Brygge markedsf\xc3\xb8res som  Engholmene og best\xc3\xa5r af de seks nordligste \xc3\xb8er og udvikles af  NPV A/S. Byggeriet af den f\xc3\xb8rste \xc3\xb8 startede i 2015 og de f\xc3\xb8rste beboer i omr\xc3\xa5det flyttede ind i 2017. Bolig\xc3\xb8erne forventes f\xc3\xa6rdig i 2021 og ervhversbygninger forventes f\xc3\xa6rdig i 2024. _NEWLINE_Den sydlige del er n\xc3\xa6sten helt indhegnet af en stor byggeplads til K\xc3\xb8benhavns Metro hvor der etableres en metrostation, Enghave Brygge, som en del af den nyeste linie Sydhavnsmetroen M4 som \xc3\xa5bnes i 2024.  Det n\xc3\xa6sten 500 meter lange metrobyggehegn er blevet l\xc3\xa6rred for Europas l\xc3\xa6ngste graffitiv\xc3\xa6rk, Evolution 2.0, som viser jordens, menneskets og K\xc3\xb8benhavns evolutionshistorie. _NEWLINE_Det sydelige omr\xc3\xa5det skal senere udvikles af By og Havn.'